Diari Oficial de la Generalitat Valenciana


Sumari del DOGV 9658, del 09-08-2023 (2023/8817)

RESOLUCIÓ de 19 de juliol de 2023, de la Direcció General d'Indústria, Energia i Mines, per la qual s'atorga a Chambó Renovables, SLU, autorització administrativa prèvia i autorització administrativa de construcció per a una central fotovoltaica, denominada FV Chambó, de potència instal·lada de 36,75 MWn i potència pic de 43,37 Mwp, a situar a Ayora (València), incloent-hi la seua infraestructura d'evacuació d'ús exclusiu, composta per 24 centres de transformació interiors a aquesta i 4 línies subterrànies de 30 kV que els connecta entre si i amb la subestació transformadora de 30/132 kV, denominada SE04-GR El Águila. Expedient ATREGI/2020/26/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9658

Data del DOGV
:   09-08-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/8817


Data del document
:   19-07-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 19 de juliol de 2023, de la Direcció General d'Indústria, Energia i Mines, per la qual s'atorga a Chambó Renovables, SLU, autorització administrativa prèvia i autorització administrativa de construcció per a una central fotovoltaica, denominada FV Chambó, de potència instal·lada de 36,75 MWn i potència pic de 43,37 Mwp, a situar a Ayora (València), incloent-hi la seua infraestructura d'evacuació d'ús exclusiu, composta per 24 centres de transformació interiors a aquesta i 4 línies subterrànies de 30 kV que els connecta entre si i amb la subestació transformadora de 30/132 kV, denominada SE04-GR El Águila. Expedient ATREGI/2020/26/46. [2023/8817]  
  
Antecedents  
  
Sol·licitud  
Chambó Renovables, SLU, va presentar una instància davant el registre telemàtic de la Generalitat Valenciana amb data 26.03.2020, amb núm. de registre GVRTE/2020/393547, en la qual sol·licita autorització administrativa prèvia i autorització administrativa de construcció per a una central de producció elèctrica de tecnologia fotovoltaica, denominada FV Chambó, de potència nominal 36,7 MWn i potència dels mòduls fotovoltaics de 43,4 MWp, a situar al terme municipal d'Ayora (València).  
Aquesta sol·licitud ha sigut tramitada pel Servei Territorial d'Indústria, Energia i Mines de València (d'ara en avant, STIEMV) en l'expedient ATREGI/2020/26/46.  
Hi consta el pagament de la taxa.  
Aquesta sol·licitud va ser admesa a tràmit, per Resolució de 21.12.2020 de la Direcció General d'Indústria, Energia i Mines, per la qual s'acorda admetre a tràmit la sol·licitud d'autorització administrativa prèvia per a la instal·lació de producció d'energia elèctrica de 43,4 MWp de potència instal·lada (segons la definició vigent en aqueix moment), promoguda per Chambó Renovables, SLU, a situar al municipi d'Ayora a les parcel·les amb referència 49824H85428636, 05549F86923363, 38947Z09551533, 12685A77675078, 31859T30267535 i 14265J95780624, província de València (expedient ATREGI/2020/26/46), únicament als efectes del que s'estipula en l'article 1.1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
Informació pública  
La sol·licitud d'autorització administrativa i autorització de construcció ha sigut objecte d'informació pública durant el termini de trenta (30) dies, als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 36 de la Llei 21/2013, de 9 de desembre, d'avaluació ambiental; en els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'impacte ambiental, i en el Decret 32/2006, de 10 de març, pel qual es modifica el Decret 162/1990, en el Diari Oficial de la Generalitat Valenciana de data 06.05.2021 (DOGV 9077).  
Així mateix, la documentació es va posar a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en castellà i https://cindi.gva.es/va/web/energia/valencia, en valencià.  
La documentació aportada, tant inicialment com després dels diferents requeriments efectuats, és la següent:  
- Projecte de la instal·lació, denominat Planta solar fotovoltaica PF Chambó - 43,4 MWp, amb modificat posterior de data 19.10.2022.  
  
- Document justificatiu d'haver obtingut els drets d'accés i connexió a les xarxes de transport o distribució a favor del titular de l'autorització sol·licitada.  
- Separates tècniques del projecte d'execució que siguen d'interés per a les administració públiques, organisme i, si escau, empreses de servei públic o empreses d'interés general amb béns o serveis al seu càrrec, afectades per la instal·lació  
- Full resum de la instal·lació signada pel tècnic projectista i pel titular, signada el 08.09.2020.  
- Estudi d'integració paisatgística, de data març de 2020, i posterior addenda de data 06.10.2021.  
- Declaració responsable signada per projectista competent, signada en data 13.04.2023, de compliment de la normativa d'aplicació, d'acord amb l'article 53.1.b de la Llei 24/2013, de 26 de desembre, del sector elèctric.  
- Pla de desmantellament de la PF Chambó de 43,4 Mwp, de data 07.02.2022.  
- Autorització dels drets d'accés i connexió, signat el 21.08.2020.  
  
- Estudi d'impacte ambiental de data març 2020, amb els següents annexos:  
§ Annex núm. 1. Estudi d'integració paisatgística.  
§ Annex núm. 2. Estudi d'inundabilitat.  
§ Annex núm. 3. Arqueologia.  
§ Annex núm. 4. Estudi d'avifauna.  
§ Annex núm. 5. Estudi de sinergies.  
§ Annex núm. 6. Estudi d'afecció a la Xarxa Natura 2000.  
§ Annex núm. 7. Document de síntesi.  
  
Al·legacions  
d'acord amb la documentació que consta en l'expedient, el 22.06.2021 han sigut presentades al·legacions per part de la Asociación Naturalista de Ayora y La Valle (ANAV) que en resum són les següents:  
  
1. Falta de planificació en el desenvolupament del sector de la producció d'energia fotovoltaica, així mateix, que el Pla especial d'ordenació d'infraestructures de generació d'energies renovables que es tramita als municipis d'Ayora, Zarra i Jarafuel no està aprovat encara, per tant se sol·licita que es paralitze la tramitació de l'autorització fins que no estiga aprovat. Excessiva concentració de sol·licituds de projectes fotovoltaics en la mateixa zona en la qual ja existeixen diverses instal·lacions, entre aquestes la Central Nuclear de Cofrentes i parcs eòlics, afeccions en el territori, als valors mediambientals, culturals, paisatgístics, que no garanteixen el caràcter rural de l'entorn, etc.  
2. També al·leguen que les quatre instal·lacions que comparteixen evacuació PF Chambó, PF Mambar, PF Eiden i PF El Águila estan en la mateixa zona i, per tant, han de tractar-se i tramitar-se com una unitat. Al·lega que no ha de realitzar-se l'avaluació ambiental d'un projecte de manera independent de la resta del territori de la comarca, així mateix, s'indica la mateixa al·legació respecte a l'Estudi d'avifauna.  
  
3. Els quatre projectes esmentats es troben dins del que l'Estratègia Territorial de la Comunitat Valenciana identifica com a Paisatge de Rellevància Regional 17 Secans i Serres de l'entorn de Carcelén i Alpera, dins del grup dels paisatges associats al Corredor del Xúquer (Grup 6), referint-se a l'article 8.3.e del Decret llei 14/2020 (evitar, amb caràcter general, l'ocupació de sòl no urbanitzable protegit o afectat per figures de protecció mediambiental, així com els espais d'elevat valor natural amb independència del seu grau de protecció legal) i els objectius de l'Estratègia Territorial de la Comunitat Valenciana.  
  
4. Al·lega possibilitat d'alternatives en altres ubicacions en envolupants d'edificacions.  
5. Al·lega que l'examen d'alternatives en l'estudi d'impacte ambiental pateix de l'estudi d'alternatives.  
6. Presenta al·legacions mediambientals, principalment per temes d'avifauna, vies pecuàries, ocupació de terreny forestal, així com de forest d'utilitat pública La Atalaya per part de la línia d'evacuació.  
  
7. Demana que s'aprofiten línies existents d'evacuació dels parcs eòlics.  
8. Poca generació d'ocupació en comparació amb activitats agrícoles.  
Remesos els dos escrits d'al·legacions a l'empresa promotora, aquesta respon el 08.11.2021 a les al·legacions en els termes següents:  
1. La planificació elèctrica és competència de l'AGE. Respecte al Pla especial, que abasta part o totalment els municipis d'Ayora, Zarra i Jarafuel, aquest ha anat rebent resolucions favorables condicionades de les quals s'ha fet eco en la versió definitiva del Pla especial que es troba en l'última fase de tramitació, i que va ser motivat per la idea de concentrar en un mateix punt del territori actuacions similars que pogueren beneficiar-se d'efectes sinèrgics positius, com els de compartir infraestructures d'evacuació, ja que les ja existents en la zona no presenten la capacitat de donar servei als projectes que s'emplacen en l'àmbit del Pla especial. Dins de l'àmbit del Pla especial no existeixen sòls degradats per explotacions mineres o abocadors ni s'empren sòls no urbanitzables protegits. Els espais amb alt valor natural o cultural s'han descartat.  
  
2. Els projectes de PF Chambó, PF Mambar, PF Eiden i PF El Águila són quatre instal·lacions separades físicament que compartiran l'evacuació. D'aquestes plantes es va elaborar un document, Estudi de Sinergies, amb la finalitat de desenvolupar les accions conjuntes entre les diferents instal·lacions, i assenyalar la seua associació. Per tant, l'efecte dels parcs solars ha sigut avaluat en conjunt i no pot considerar-se que s'ha fragmentat el projecte a l'efecte d'obtindre un avantatge en el procés d'avaluació ambiental, el procediment del qual ha sigut el d'avaluació ordinària i no simplificada. Aquest estudi recull els projectes dels quals es tenia constància a data d'elaboració dels estudis d'impacte ambiental. L'estudi d'impacte ambiental d'FV Cofrentes I es va publicar el 14.12.2020, posteriorment a la presentació de les sol·licituds de les instal·lacions que comprén l'Estudi de Sinergies, la qual cosa va impedir que reflectira aquesta instal·lació.  
3. Respecte a les al·legacions per temes paisatgístics, la promotora indica que, d'acord amb les instruccions del Paisatge de Rellevància Regional 17:  
- No s'afecta fites paisatgístiques com ara El Pico de la Palomera, La Hunde ni Montemayor.  
- No s'afecten peus de mont ni vessants de La Palomera, Sierra del Mugrón o Montemayor.  
- Es respecta l'estructura parcel·lària i la infraestructura verda de La Vega.  
D'altra banda, de les jornades de participació pública realitzades als municipis d'Ayora, Zarra i Jarafuel, les dues unitats de paisatge que engloben aquesta vall (La Vega Nord i La Vega Sud) van obtindre una valoració mitjana.  
Finalment, recalca que l'ocupació d'aquestes àrees no implica la seua destrucció ja que la tecnologia emprada permet el desmantellament eficaç de les instal·lacions i la restitució dels terrenys al seu estat original. Per tant, no es pot parlar en termes de destrucció.  
4. La puntualització de l'al·legant sobre la utilització de cobertes preexistents es fa inviable ja que la suma de les instal·lacions potencials que es podrien dur a terme amb aquesta via no produiria la potència que ofereix el projecte.  
5. Respecte a l'anàlisi de les alternatives, es respon que:  
«En l'apartat d'anàlisi d'alternatives s'explica que ‘[…]tota la superfície […] que siga ambientalment apta, és a dir, que no tinga efectes significatius sobre el medi ambient per no estar afectat per espais naturals, riscos, etc. Aquesta alternativa, seria el negatiu de la Infraestructura Verda.'Per tant es valora tot valor ambiental que presenta cartografia en l'IDEV: reserves de fauna, espais de la Xarxa Natura 2000, dominis públics hidràulics, terreny forestal…».  
6. Presenta resposta a les al·legacions de tipus mediambiental i d'avifauna. Fa esment també als estudis annexos al Pla especial, i en alguns casos remet al que disposen els organismes competents o el que estipula per la normativa, en concret, respecte a vies pecuàries. Respecte al terreny forestal indica que els grups generadors no es troben situats en aquest, solament les línies d'evacuació i part de la subestació, però gran part del tram en zona forestal aprofita un tallafocs ja executat i respecte a la subestació s'han establit mesures compensatòries. També justifica la no-ocupació de forest pública.  
  
7. Justifica la impossibilitat d'aprofitar les línies existents, a causa de la falta de capacitat i al fet que, en cas d'haver-la, requeririen noves línies elèctriques aèries per la distància a les plantes fotovoltaiques.  
  
8. Respecte a la poca generació d'ús d'aquestes instal·lacions, s'al·lega que les activitats agrícoles i ramaderes estan experimentant una disminució d'ocupació a causa de la situació politicoeconòmica i de l'absència de relleu generacional.  
També han sigut presentades al·legacions per la mercantil Iberenova Promociones, SA (d'ara en avant, Iberenova), amb data 28.06.2021, com a promotora d'una planta de producció d'energia elèctrica de tecnologia fotovoltaica de 200 MW, denominada FV Cofrentes I (FV Cofrentes), les sol·licituds d'autorització administrativa prèvia, autorització administrativa de construcció, declaració d'utilitat pública i declaració d'impacte ambiental ordinària de la qual es van sotmetre a tràmit d'informació pública en el BOE de data 14.12.2020, en les quals indica que no s'ha tingut en compte les sinergies del projecte FV Cofrentes I en l'estudi d'impacte ambiental.  
Es remet l'escrit d'al·legacions a l'empresa promotora que el 02.11.2021 presenta un escrit on respon les al·legacions on diu que s'ajustaran al que dispose l'òrgan ambiental, si escau.  
  
Condicionats  
d'acord amb el procediment reglamentàriament establit, a fi que presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre separata del projecte de la instal·lació solar fotovoltaica i la infraestructura d'evacuació objecte d'aquesta resolució a les següents administracions, organismes i empreses de servei públic o d'interés general, els béns o els drets al seu càrrec dels quals pogueren ser afectats per aquesta, amb el resultat que, en síntesi, s'indica:  
1) Ajuntament d'Ayora:  
Hi consta l'informe favorable de l'Ajuntament d'Ayora sobre l'adaptació del projecte que s'adjunta al planejament urbanístic que resulte d'aplicació, en relació amb l'expedient ATREGI/2020/26/46, titularitat de Chambó Renovables, SLU, de data 03.11.2021 (núm. 490/2021), en el qual s'indica que no es veuen motius a l'oposició al projecte de la Planta Solar Fotovoltaica PF Chambó, al terme municipal d'Ayora (València), parcel·les amb referències cadastrals 32348L52959544, 11942V05561469, 61452R51182854, 90031D07205688, 87083P15987506 i 46044A05000005.  
2) Confederació Hidrogràfica del Xúquer OA (CHX):  
L'Àrea de Gestió del Domini Públic Hidràulic emet informe de data 16.03.2021 (Referència 2021AZ0224) que indica que per a la seua instal·lació és preceptiu obtindre prèviament l'autorització de la confederació hidrogràfica, d'acord amb el que es preveu en el text refós de la Llei d'aigües (RDL 1/2001, de 20 de juliol). La part promotora, mitjançant un escrit de data 25.11.2021, presta conformitat a aquest informe i es compromet a complir tot el condicionat hi exposat.  
Així mateix, en l'informe de la Direcció General de Política Territorial i Paisatge sobre PATRICOVA, s'indica que els consta l'informe conjunt de la CHX sobre els estudis d'inundabilitat de les plantes solars fotovoltaiques Chambó, Eiden, Mambar i El Águila de data 15.09.2020.  
  
3) Direcció General de Cultura i Patrimoni:  
Hi consta l'informe favorable de data 21.12.2021 [exp. 2021/0800-V (0229P.21/006P.19)], que indica que la PF Chambó se situarà sobre el mateix àmbit que va ser objecte dels oportuns estudis patrimonials i informat favorablement amb una sèrie de mesures preventives per aqueixa Unitat d'Inspecció del Patrimoni. Consta en l'expedient l'informe esmentat, signat amb data 19.11.2019, amb referència 2019/0160-V (0006P19), emés per a la instal·lació FV Valle Solar. Les mesures preventives consistiran en el seguiment intensiu de tots els moviments de terra i que qualsevol troballa d'interés rellevant que es realitzara durant l'execució del projecte haurà de ser comunicada a la Conselleria d'Educació, Cultura i Esport, o als ajuntaments implicats, segons el que es disposa en l'article 63 de la Llei 4/1998, del patrimoni cultural valencià.  
  
La part promotora, mitjançant un escrit de data 25.11.2021, presta conformitat a aquest informe i es compromet a complir tot el condicionat hi exposat.  
4) Direcció General de Medi Natural i Avaluació Ambiental:  
Emet informe de data 07.03.2022, respecte de la planta solar fotovoltaica Chambó (exp. C-231/2021), en el qual s'informa favorablement, en l'aspecte forestal, el Projecte d'execució de la planta solar fotovoltaica, en els seus recintes C1, C3, C4, C5, C6 i C7 i desfavorablement el recinte C2. Remés l'informe al promotor, aquest respon i indica que, en resposta a l'informe d'Ordenació del Territori i Paisatge s'ha proposat un nou disseny en el qual s'elimina el recinte C2. Així mateix, es compromet a complir tot el condicionat exposat en l'informe.  
  
5) Direcció General de Política Territorial i Paisatge. Inundabilitat - PATRICOVA:  
La part promotora presenta amb data 30.04.2021 informe favorable condicionat de risc d'inundació de les plantes solars fotovoltaiques PF Chambó, PF Eiden, PF El Águila i PF Mambar, al municipi d'Ayora (València) de data 01.04.2021. (Referència 20603\_46044R\_FTV; 20245\_46044\_R\_FTV; 20481\_46044\_R\_FTV; 20044\_46044\_R\_FTV), juntament amb declaració responsable de la seua veracitat i de conformitat amb el condicionat establit, d'acord amb l'apartat 4, de l'article 9, i apartat 2.c de l'article 11, del Decret 88/2005, de 29 d'abril.  
  
6) Direcció General de Política Territorial i Paisatge. Ordenació del Territori i Paisatge:  
El 30.03.2021 emet informe favorable condicionat (referència OTP\_2020\_003). En resposta, el sol·licitant presenta addenda a l'estudi d'integració paisatgística de la planta solar fotovoltaica, de data 06.10.2021.  
El Servei d'Infraestructura Verda i Paisatge, amb data 02.11.2021, emet informe (referència SIVP: EP 2021-240) en el qual s'indica que «l'emissió d'informe favorable en matèria d'infraestructura verda i paisatge que faça viable l'actuació pretesa requerirà l'esmena dels requeriments exposats en aquest informe. A més, serà necessari que s'haja emés informe favorable a l'estudi de paisatge i la proposta de IV del Pla especial, a fi de comprovar l'ajustament a la versió definitiva d'aquest. I, en tot cas, l'informe favorable que s'emeta quedarà sempre condicionat a l'aprovació definitiva de l'esmentat Pla especial». En resposta, el promotor presenta un informe de data 02.12.2021, en el qual s'indica, entre altres, que s'efectua una redistribució dels mòduls respecte a la distribució original, però dins de la zona ja prevista inicialment. S'aporta el pressupost del Pla de desmantellament i restauració.  
  
Analitzada la documentació aportada, el Servei d'Infraestructura Verda i Paisatge emet informe favorable de data 09.09.2022 (referència SIVP: EP 2021-240), i adverteix que serà l'Ajuntament qui haurà de validar l'EIP i comprovar que el projecte compleix els condicionants establits en la declaració d'impacte ambiental, dins del tràmit d'atorgament de la llicència d'obra municipal.  
En resposta, el promotor presenta un escrit de data 14.10.2022, en el qual indica que dona conformitat a aquest informe i es compromet a complir tot el condicionat hi exposat.  
7) Demarcació de Carreteres de l'Estat a la Comunitat Valenciana - Direcció General de Carreteres - Ministeri de Transports, Mobilitat i Agenda Urbana:  
Consta l'informe favorable de data 03.01.2022 (Referència V4.20.0294) per afecció a la carretera N-330.  
8) Àrea d'Infraestructures - Diputació de València:  
Consta l'informe favorable de data 23.03.2021 (Referència DVAC21EI0058 (368/21/CAR) per no estar afectades carreteres de la seua titularitat.  
9) Servei de Planificació - Direcció General d'Obres Públiques, Transports i Mobilitat Sostenible:  
Emet un primer informe desfavorable de data 13.05.2021 (núm. INF: 27.362-4162) i amb requeriment d'aportació de documentació addicional, per afecció a les carreteres CV-440 i CV-438. Després de la documentació aportada pel promotor el 02.11.2021, s'emet informe favorable de data 22.12.2021 (núm. INF: 55.769-8701). El promotor, mitjançant un escrit del 18.01.2022 dona conformitat a aquest informe i es compromet a complir qualsevol condicionat hi exposat.  
10) Servei Territorial d'Obres Públiques de València - Direcció General d'Obres Públiques, Transports i Mobilitat:  
Consta l'informe favorable de data 22.06.2021 (referència PCAR/2021/46/99), en el qual fa constar que les afeccions a les carreteres CV-438 i CV-440 no estan prou documentades, i s'han de definir per a l'autorització de les obres en la seua zona d'afecció.  
En resposta, el promotor presenta un escrit de data 22.10.2021, en el qual indica que dona conformitat a aquest informe i es compromet a complir tot el condicionat hi exposat.  
11) Servei de Prevenció d'Incendis Forestals - Direcció General de Prevenció d'Incendis Forestals:  
Emet informe condicionat amb data 22.07.2021 (referencia RD.1460). El promotor, el 28.10.2021, es compromet a complir tot el condicionat exposat en aquest informe.  
12) Subdirecció General d'Emergències. Agència Valenciana de Seguretat i Resposta a les Emergències. Presidència de la Generalitat:  
Emet informe favorable condicionat (Exp. NVL 21/064) de data 15.04.2021. El promotor el 22.10.2021 es compromet a complir tot el condicionat exposat en aquest informe.  
13) Red Eléctrica de España, SAU:  
Mitjançant l'escrit de data 08.04.2021 dona la seua conformitat a la instal·lació i indica que no hi ha afeccions a instal·lacions de la seua propietat.  
No s'ha rebut contestació dels organismes següents: Subdelegació del Govern a València - Àrea Funcional d'Indústria, Servei Territorial d'Agricultura. Conselleria d'Agricultura, Medi Ambient, Canvi Climàtic i Desenvolupament Rural de la Comunitat Valenciana, Subdirecció General de Mobilitat, I-DE Redes Eléctricas Inteligentes, SAU, Comunidad de Regantes de las Aguas de Fuente Redonda i Societat Espanyola d'Ornitologia (SEU/BirdLife). Transcorregut el termini sense que hi conste resposta, s'entén que no hi ha cap objecció a les autoritzacions.  
  
  
Implantació en sòl no urbanitzable  
segons el que estableix l'article 202.4.a.4t de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, en la seua versió vigent fins al 28.08.2020, s'eximiran de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, després de l'informe favorable en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia. Consten sobre aquest tema els informes següents en l'expedient:  
- Informe favorable en matèria de paisatge i ordenació del territori, emés amb data 31.03.2021 per la Subdirecció General d'Ordenació del Territori i Paisatge, condicionat al compliment dels aspectes hi assenyalats.  
- Informe de la Direcció General de Medi Natural i Avaluació Ambiental, de data 17.07.2020, favorable sobre la consideració d'estratègica de la planta fotovoltaica PF Chambó, al terme municipal d'Ayora. Amb data 11.04.2023 es rep informe complementari per part d'aquesta direcció general en la qual es ratifica en l'informe anterior, en els seus propis termes, a l'efecte de l'article 202.4.a.4t de la LOTUP, és a dir, s'emet informe favorable sobre la consideració estratègica del projecte, amb les especificitats assenyalades en l'anterior informe.  
  
- Informe favorable, de data 03.07.2020, del conseller de Política Territorial, Obres Públiques i Mobilitat, en el qual s'indica que la planta fotovoltaica PF Chambó localitzada al terme municipal d'Ayora (València), amb una potència instal·lada de 43,5 MW, i situada en sòl no urbanitzable comú, pot ser considerada d'interés econòmic estratègic.  
  
- Informe favorable, de data 01.06.2022, de la Conselleria d'Economia Sostenible, Sectors Productius, Comerç i Consum, a l'efecte de considerar d'interés econòmic estratègic, per la conselleria competent en economia, el projecte de producció d'energia elèctrica de tecnologia fotovoltaica promogut per Chambó Renovables, SLU, al terme municipal d'Ayora (València).  
Mitjançant la Resolució de 27.07.2022, de la Conselleria de Política Territorial, Obres Públiques i Mobilitat, es declara de prioritat energètica l'àmbit territorial de sòl no urbanitzable comú de la comarca de la Vall de Cofrents-Aiora, publicada en el DOGV núm. 9411, de data 24.08.2022, d'acord amb el que es disposa en el 3.5 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció feta per l'article 10 del Decret llei 1/2022, de 22 d'abril, prèviament a la proposta de les conselleries competents en matèria d'energia i canvi climàtic. La declaració d'interés prioritari implica la tramitació d'urgència dels projectes de construcció de les instal·lacions, la compatibilitat territorial i urbanística i l'exempció de l'ocupació del territori prevista en l'article 7.7 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge. Sense perjudici d'això, les autoritzacions dels projectes en l'àmbit declarat d'interés prioritari requeriran els informes sectorials següents: ambiental i agrològic, d'ordenació del territori i paisatge respecte a inundacions, riscos naturals o induïts en el territori, l'afecció als connectors territorials definits en l'Estratègia Territorial de la Comunitat Valenciana, i sobre paisatges de rellevància regional o unitats de paisatge als quals se'ls haja reconegut prèviament un valor alt o molt alt, tal com estableix l'article 3.5 del Decret llei 14/2020.  
  
Consta l'informe de compatibilitat urbanística municipal favorable emés per l'Ajuntament d'Ayora de data 12.05.2020, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana. Segons aquest, els grups generadors de la instal·lació objecte d'aquesta resolució se situen en sòl no urbanitzable comú, en concret al polígon 10, parcel·la 16; polígon 11, parcel·les 11 i 12, i polígon 50, parcel·les 2, 5 i 6, del terme municipal d'Ayora, el qual pertany a la Comarca de la Vall de Cofrents-Aiora. (Expedient 886/2020). L'informe està condicionat:  
«A l'informe favorable en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia.  
Al fet que almenys la meitat de la superfície de les parcel·les hauran de quedar lliures d'edificació o construcció, i que aquesta superfície s'haurà de mantindre en el seu ús agrari o forestal.»  
Consta l'informe del Servei d'Infraestructura Verda i Paisatge, de la Conselleria de Política Territorial, Obres Públiques i Mobilitat, de data 09.09.2022 (EP-2021-240 RCH/jms), sobre la possible afecció a connectors territorials, i afeccions que puguen existir sobre paisatges de rellevància nacional o unitats de paisatge amb un valor alt o molt alt reconegut prèviament, en el qual s'emet informe favorable als efectes derivats de la seua localització en un àmbit declarat de prioritat energètica.  
D'altra banda, als municipis de Jarafuel, Zarra i Ayora s'ha aprovat el Pla especial d'ordenació d'infraestructures de generació d'energia solar fotovoltaica als municipis d'Ayora, Zarra i Jarafuel (versió definitiva VDP-06), que té com a objectiu la identificació de les zones aptes per a la implantació d'infraestructures de generació d'energia solar fotovoltaica en sòl no urbanitzable, i s'ha d'ajustar la central fotovoltaica a la zona classificada com a apta.  
  
  
Avaluació ambiental  
amb data 13.10.2022 es publica en el DOGV núm. 9448 la Resolució de 08.07.2022, del director general de Qualitat i Educació Ambiental, per la qual es formula la declaració d'impacte ambiental del Projecte de planta solar fotovoltaica Chambó 43,4 MWp, del terme municipal d'Ayora. Expedient: (2479066) 190/6092-AFS.  
Els condicionats recollits en aquesta s'indiquen en el punt primer de la part dispositiva d'aquesta resolució.  
  
Adaptació a condicionats i a avaluació ambiental  
entre l'11.04.2023 i el 19.04.2023, prèviament al requeriment per part del STIEMV, es presenta esmena dels documents presentats per a l'acreditació de la capacitat tècnica, econòmica i legal, així com aclariments de la documentació tècnica presentada.  
Les modificacions consisteixen en la instal·lació del sistema de control denominat Power Plant Controller (PPC), eina de control per a regular la central, que impedeix que la potència activa que aquesta puga injectar a la xarxa supere la capacitat d'accés concedida.  
S'adjunta, així mateix, l'informe tècnic de verificació del compliment de condicions establides en la declaració d'impacte ambiental, i documentació relacionada del projecte «Planta solar fotovoltaica Chambó 43,4 MWp», de data 17.10.2022.  
Consta la declaració responsable signada pel tècnic projectista, de data 13.04.2023, respecte al projecte de l'FV Chambó, de compliment de la normativa que li és aplicable, d'acord amb l'article 53.1.b de la Llei 24/2013, de 26 de desembre, del sector elèctric.  
  
Evacuació i connexió a la xarxa  
la central fotovoltaica evacuarà l'energia generada mitjançant una línia de 30 kV d'ús exclusiu, entre els centres de transformació de cadascuna de les zones i la subestació SE04-GR El Águila (30/132 kV). Tant aquesta subestació com la resta de les infraestructures fins a la subestació d'Ayora 400 kV constitueixen l'evacuació de la central d'ús compartit amb altres promotors, quedant fora de l'objecte de la present resolució. L'autorització i característiques d'aquesta queden recollides en les següents resolucions, que constitueixen els antecedents de la instal·lació que s'autoritza:  
· Resolució de 10.05.2023, de la Direcció General d'Indústria, Energia i Mines, per la qual s'atorga a El Águila Renovables, SLU, autorització administrativa prèvia i autorització administrativa de construcció per a una central fotovoltaica, denominada FV El Águila, de potència instal·lada 36,75 MW (43,407 MWp), a situar a Ayora (València), incloent-hi tota la infraestructura d'evacuació d'ús exclusiu i la part de la compartida amb els projectes de les centrals fotovoltaiques denominades FV Chambó, FV Mambar i FV Eiden (titulars Chambó Renovables, SLU, Mambar Renovables, SLU, i Eiden Renovables, SLU, respectivament), consistent en una nova subestació SE04-GR El Águila (30/132 kV) per a l'evacuació de totes aquestes, l'equipament d'una posició de línia transformador de 132 kV i un trafo de 132/400 kV i 200 MVA en la subestació SE2Valle Solar (132/400 kV), així com la línia aèria de 132 kV que les uneix que discorrerà entre Ayora i Zarra (València), i es declara la utilitat pública, en concret, d'aquesta línia (expedient ATREGI/2020/30/46).  
· Resolució de 11.04.2022, de la Direcció General de Política Energètica i Mines, per la qual s'atorga a SPV Genia Davinci, SL, autorització administrativa prèvia per a la instal·lació fotovoltaica Valle Solar, de 300 MW de potència pic i 250 MW de potència instal·lada, la subestació transformadora 400/132/30 kV de la planta [SE02 Valle Solar], una línia d'evacuació de 400 kV, una subestació col·lectora [SE01 Colectora Ayora] i una línia de connexió de 400 kV per a evacuació d'energia elèctrica, als termes municipals de Jarafuel, Zarra i Ayora (València).  
  
· Resolució de 13.06.2022, de la Direcció General de Política Energètica i Mines, per la qual s'atorga a Red Eléctrica de España, SAU, autorització administrativa de construcció per a l'ampliació de la subestació d'Ayora 400 kV, amb una nova posició i l'equipament de dues posicions, al terme municipal d'Ayora, província de València.  
  
Consta, d'una banda, l'acord de data 01.12.2020 de les mercantils promotores de les plantes FV Chambó, FV Eiden, FV El Águila, FV Mambar, per a l'ús compartit de les infraestructures comunes d'evacuació de competència autonòmica, incloses en aquesta resolució, i, d'una altra, acord de data 24.12.2021, d'SPV Genia Davinci, SL, i la resta de promotors que disposen de permisos d'accés en l'ES Ayora 400 kV per a l'ús de la subestació SE1-Colectota Ayora, de 400 kV, i la línia de connexió de 400 kV conjunta que connectarà el parc fotovoltaic amb la xarxa de transport.  
Consta la garantia econòmica per a la tramitació de la sol·licitud d'accés a la xarxa de transport, depositada amb data 22.02.2018 en l'Institut Valencià d'Administració Tributària amb número de garantia 163110K615, per a una instal·lació de producció denominada Chambó de tecnologia fotovoltaica a situar al terme municipal d'Ayora i de 50 MW instal·lats, per import de cinc-cents mil euros (500.000,00 €) corresponents a una quantia equivalent a 10 €/kW instal·lats (segons la normativa vigent en el moment de constitució de la garantia, tant per la quantia com per la definició de potència instal·lada), en virtut de l'article 59 bis del Reial decret 1955/2000, d'1 de desembre.  
  
Per part d'aquesta direcció general va ser comunicada a l'operador del sistema, amb data 10.05.2018, l'adequada presentació d'aquesta garantia per part del sol·licitant, tenint prevista la seua connexió a la subestació de la xarxa de transport SE Ayora 400 kV.  
Segons la documentació aportada pel promotor, la instal·lació disposa de permís d'accés segons la comunicació de 18.12.2018 (Referència DDS.DAR.18\_3636), actualitzada en dates 25.04.2019 (Ref. DDS.DAR.19\_2197), 11.09.2019 (Ref. DDS.DAR.19\_5447) i 17.12.2019 (Ref. DDS.DAR.19\_6923), inicialment en la posició existent per a evacuació de generació renovable a Ayora 400 kV i, posteriorment, per inviabilitat tècnica d'escometre una solució conjunta en la posició existent en aquesta subestació, en una nova posició de la xarxa de transport a Ayora 400 kV que, fins i tot no planificada de manera expressa en la planificació vigent, pot ser considerada com a instal·lació planificada segons la disposició addicional quarta del Reial Decret llei 15/2018, de 5 d'octubre, de mesures urgents per a la transició energètica i la protecció dels consumidors (d'ara en avant, RDL 15/2018). Tot això per a una instal·lació de potència de 36,7 MW / 43,4 MWp (Pnominal/Pinstal·lada), segons els informes de l'operador del sistema i gestor de la xarxa de transport, en virtut de la normativa vigent en el moment de la concessió.  
  
Consta en l'expedient el permís de connexió concedit per l'empresa transportista amb data 29.03.2020 (codi de procés RCR\_1150\_19. Referència DDS.DAR.20\_0832) i l'informe de compliment de condicions tècniques per a la connexió (ICCTC) i l'informe de verificació de les condicions tècniques de connexió (IVCTC), relatius a la sol·licitud de connexió de les instal·lacions PF Chambó, PF Eiden, PF El Águila, PF Mambar, PSF Valle Solar, PSF Ayora I, PSF Elawan Ayora I, II, III i IV, PSF Cerro Gordo 1, 2 i 3 i PSF Llano Palero 1 i 2 a l'SE Ayora 400 kV. A la vista del contingut i els pronunciaments dels dos informes ha de considerar-se que les instal·lacions no generaran incidències negatives en el sistema.  
Posteriorment consta en l'expedient l'escrit de Red Eléctrica de España, SAU, de data 21.08.2020 (Referència DDS.DAR.19\_3214) pel qual s'actualitza el permís d'accés i connexió coordinat a la xarxa de transport en la subestació Ayora 400 kV per a diverses plantes fotovoltaiques, entre les quals s'inclou la planta FV Chambó, sent la capacitat concedida a la planta de 32,31 MW de potència nominal i 43,4 MW de potència instal·lada. S'entén que la potència nominal indicada és la capacitat d'accés concedida.  
En ser superior la potència instal·lada de la central fotovoltaica (36,7 MW) a la capacitat d'accés atorgada (32,31 MW), segons s'indica en la disposició addicional primera del Reial decret 1183/2020, de 29 de desembre, la instal·lació haurà de disposar d'un sistema de control, coordinat per a tots els mòduls de generació que la integren, que impedisca que la potència activa que aquesta puga injectar a la xarxa supere aquesta capacitat d'accés.  
La part sol·licitant ha acreditat com cal la seua capacitat legal, tècnica i econòmica, així com les condicions tècniques i de seguretat de les instal·lacions i de l'equip associat, l'adequat compliment de les condicions de protecció del medi ambient i les característiques de l'emplaçament de la instal·lació.  
En tractar-se d'instal·lacions de producció d'energia elèctrica a partir d'energies renovables, amb la seua construcció i posada en marxa es contribuirà al compliment dels objectius energètics i mediambientals, regionals (Estratègia Valenciana d'Energia i Clima 2030) i nacionals (Pla nacional integrat d'energia i clima 2021-2030), relatius al major aprofitament dels recursos energètics locals, a l'augment del nivell d'autoproveïment i l'eliminació de les emissions atmosfèriques procedents de centrals de generació elèctrica convencional equivalents a les interessades en aquest procediment.  
  
Consta en l'expedient la proposta de resolució del STIEMV, òrgan encarregat de la instrucció de l'expedient. A la vista d'aquesta, la Subdirecció General d'Energia i Mines adscrita a aquest centre directiu ha elevat proposta en els termes que es recullen en aquesta.  
  
Fonaments de dret  
la instrucció i resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, correspon a aquesta direcció general la resolució d'aquest procediment.  
  
Segons la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei, en tràmit a la seua entrada en vigor, es regiran per la normativa anterior. Per tant, al procediment objecte de la present és aplicable el Decret 88/2005, de 29 d'abril, en la seua redacció original.  
D'acord amb l'article 21.5 de la Llei 24/2013, de 26 de desembre, formaran part de la instal·lació de producció les seues infraestructures d'evacuació, que inclouen la connexió amb la xarxa de transport o de distribució, i, si escau, la transformació d'energia elèctrica.  
D'acord amb l'article 53.1 de la Llei 24/2013, de 26 de desembre, del sector elèctric i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció, i es podrà efectuar la seua tramitació i resolució de manera consecutiva, coetània o conjunta. D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric, article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del que es preveu en aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat.  
D'acord amb l'article 36 del Reial decret 413/2014, de 6 de juny, per a l'obtenció de l'autorització de la instal·lació serà un requisit previ indispensable l'obtenció dels permisos d'accés i connexió a les xarxes de transport o distribució per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
D'acord amb la redacció vigent en el moment de presentació de la sol·licitud de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques la potència instal·lada era la suma de les potències màximes unitàries dels mòduls fotovoltaics que configuraren aquesta instal·lació, mesures en condicions estàndard segons la norma UNE corresponent. Aquest article es va modificar mitjançant el Reial decret 1183/2020, de 29 de desembre, quedant la definició de potència instal·lada com la menor entre la suma de les potències màximes unitàries dels mòduls fotovoltaics que configuren aquesta instal·lació, mesures en condicions estàndard segons la norma UNE corresponent i la potència màxima de l'inversor o, si escau, la suma de les potències dels inversors que configuren aquesta instal·lació. Segons la disposició transitòria cinquena del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, aquesta nova definició de potència instal·lada tindrà efectes per a aquelles instal·lacions que, havent iniciat la seua tramitació, encara no hagen obtingut l'autorització d'explotació definitiva, com és aquest cas.  
  
La disposició addicional primera del Reial decret 1183/2020, de 29 de desembre, estableix que les instal·lacions de generació d'electricitat la potència total instal·lada de la qual supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que aquesta puga injectar a la xarxa supere aquesta capacitat d'accés.  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'aquest procediment constitueix un projecte sotmés a avaluació d'impacte ambiental.  
  
D'acord amb els articles 200 i 202 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, vigent durant la seua tramitació, concordants amb els articles 214 i 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, la instal·lació en qüestió requereix declaració d'interés comunitari.  
Segons establia l'article 202.4.a.4t de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, en la seua versió vigent fins al 28.08.2020, s'eximiran de la declaració d'interés comunitari en sòl no urbanitzable comú les instal·lacions generadores d'energia solar fotovoltaica, després de l'informe favorable en matèria de paisatge i ordenació del territori i de consideració com a interés econòmic estratègic per les conselleries competents en medi ambient, territori i economia.  
  
D'acord amb el que es disposa en l'article 3.5 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, segons la redacció fet per l'article 10 del Decret llei 1/2022, de 22 d'abril, prèviament a la proposta de les conselleries competents en matèria d'energia o canvi climàtic, el conseller o consellera competent en matèria de territori i urbanisme podrà declarar un determinat àmbit territorial o un projecte concret, situat en sòl no urbanitzable comú, com a prioritari energètic. Qualsevol d'aquestes declaracions implicarà la tramitació d'urgència dels projectes de construcció de les instal·lacions, la compatibilitat territorial i urbanística, i l'exempció de l'ocupació del territori prevista en l'article 7.7 del text refós de la Llei d'ordenació del territori, urbanisme i paisatge. Seran necessaris per a la seua autorització els informes sectorials ambientals i agrològics, i l'informe d'ordenació del territori i paisatge favorables respecte a inundacions, sobre riscos naturals o induïts en el territori, sobre l'afecció als connectors territorials definits en l'estratègia territorial de la Comunitat Valenciana, i sobre paisatges de rellevància nacional o unitats de paisatge als quals se'ls haja reconegut prèviament un valor alt o molt alt. Les declaracions d'àmbit territorial o projecte prioritari energètic comporten l'obligació de compensació als municipis en els termes establits en l'article 38 del Decret llei 14/2020, mitjançant un cànon per ús i aprofitament del sòl no urbanitzable amb destinació municipal.  
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
L'eficàcia dels actes administratius quedarà demorada quan així ho exigisca el contingut de l'acte o estiga supeditada a la seua notificació, publicació o aprovació superior, segons l'estipulat en l'article 39 de la Llei 39/2015, d'1 d'octubre.  
D'acord amb el que s'ha expressat anteriorment, una vegada complits els requisits i els procediments legals i reglamentaris establits en la legislació vigent aplicable i, en concret, d'acord amb la Llei 24/2013, de 26 de desembre, del sector elèctric; al Reial decret 1955/2000, d'1 de desembre, i el Decret 88/2005, del Consell de la Generalitat, de 29 d'abril, en la redacció vigent en el moment de la sol·licitud, aquesta Direcció General d'Indústria, Energia i Mines, en l'àmbit de les competències que té atribuïdes, resol:  
Primer. Autorització administrativa prèvia del projecte de central fotovoltaica FV Chambó, incloent-hi la part de la seua infraestructura d'evacuació exclusiva d'aquesta  
  
Atorgar autorització administrativa prèvia a la mercantil Chambó Renovables, SLU, per a la instal·lació d'una central elèctrica fotovoltaica i de la part de la seua infraestructura d'evacuació exclusiva, que a continuació es detalla:  
  
Dades generals de la central elèctrica autoritzada i el seu accés a la xarxa  
  
DENOMINACIÓ FV Chambó  
TITULAR Chambó Renovables, SLU.  
TECNOLOGIA Fotovoltaica  
TERMES MUNICIPALS GRUPS (PROVÍNCIA) Ayora (València)  
TERMES MUNICIPALS EVACUACIÓ EXCLUSIVA (PROVÍNCIA)  
 Ayora (València)  
POTÈNCIA NOMINAL INVERSORS (MW) 36,75  
POTENCIA PIC MÒDULS FOTOVOLTAICS (MWp) 43,37  
POTÈNCIA INSTAL·LADA (MW) [segons art. 3 RD 413/2014] 36,75  
CAPACITAT D'ACCÉS A LA XARXA CONCEDIDA (MW) 32,31  
NECESSITAT DE SISTEMA DE CONTROL COORDINAT DE POTÈNCIA [segons DA 1a RD 1183/2020) Sí, per ser inferior la capacitat d'accés concedida a la potència instal·lada  
XARXA A LA QUAL ES CONNECTA: Transport  
PUNT DE CONNEXIÓ AMB LA XARXA ST Ayora 400 kV, titularitat de Red Eléctrica de España, SAU.  
  
  
  
Emplaçament de la part de la central amb tanca perimetral  
  
Municipi: Ayora Polígon: 10 Parcel·la: 16, amb referència cadastral 61697M58035755  
 Polígon: 11 Parcel·la: 12, amb referència cadastral 20234N69765960  
 Polígon: 50 Parcel·la: 2, amb referència cadastral 54726G86080524  
Parcel·la: 5, amb referència cadastral 50080C73318091  
Parcel·la: 6, amb referència cadastral 93045W04974513  
Àrea de la superfície de tanca (m²) TOTAL: 923.890 m², distribuïda en sis zones  
  
- Zona C1: 80.410  
- Zona C3: 238.620  
- Zona C4: 58.670  
- Zona C5: 138.850  
- Zona C6: 5.190  
- Zona C7: 402.150  
Àrea de la superfície ocupada per mòduls (m²) 232.010  
  
  
  
Característiques elèctriques de la central fotovoltaica dins de la tanca  
  
CAMP GENERADOR  
Nre. mòduls FV 115.668  
Àrea unitària del mòdul (m²) 2,0058  
Potència unitària màxima (Wp) 375  
Potència total mòdul (kWp) 43.375  
Tipus de cèl·lules Silici monocristal·lí  
Cares actives mòduls Bifacial  
Inclinació (º) Mínim - 55º; màxim + 55º  
Orientació Nord-sud  
Tipus de seguiment Monofila a un eix horitzontal  
Nre. seguidors 1.377  
Ancoratge estructura al terreny Clavament directe al terreny, sense fonamentació  
  
  
INVERSORS  
Nre. inversors 350  
Potència unitària nominal (Wn) 105  
Potència total nominal (kWn) 36.750  
  
  
CENTRES DE TRANSFORMACIÓ  
Nre. total 24  
CT tipus intermedi  
Nre. 20  
Potència (kVA) ONAN 2.000  
Tensions nominals (kV) 30/0,8  
Tipologia Cel·les SF6, 19 en configuració 2L + 1P i un 3L + 1P  
CT tipus final de línia  
Nre. 3  
Potència (kVA) ONAN 2.000  
Tensions nominals (kV) 30/0,8  
Tipologia Cel·les SF6, 1L + 1P  
CT serveis auxiliars  
Nre. 1  
Potència (kVA) ONAN 50  
Tensions nominals (kV) 30/0,8  
Tipologia Cel·les SF6, 1L + 1P  
  
  
En el plànol que consta en l'annex I es reflecteix la zona delimitada per tanca per a ocupació dels grups convertidors d'energia solar a electricitat, així com les coordenades geogràfiques que la defineixen.  
  
  
Infraestructura d'evacuació d'ús exclusiu o no compartit fins a la subestació se04-gr el águila 30/132 kv  
  
Nre. línies (cable) evacuació 4  
Origen Des de centres transformació 30/0,8 kV  
Final Subestació SE04-GR El Águila 30/132 kV  
Longitud total línia L-1 A (m) 4.944 (connectats T.N.8.5, M.I.2.1, X.Z.0.2, C.T. 1.4, C.T. 1.3, C.T. 1.7 i Z.A.9.10)  
Longitud total línia L-1 B (m) 5.413 (connectats H.F.0.95, C.T. 1.12, C.T. 1.14, C.T. 1.9, C.T. 1.1, C.T. 1.11 i A.S.3.0)  
Longitud total línia L-2 (m) 1.881 (connectats Z.N.3.3, C.T. 2.1, N.W.1.0, C.T. 2.6, C.T. 2.3, C.T. 2.5 i C.T. auxiliar)  
Longitud total línia L-3 (m) 849 (connectats N.R.1.3, N.D.9.9 i C.T. 3.3.)  
Tensions nominals cable (U0/Un) kV 18/30  
Tipus de cable Conductor alumini aïllament XLPE (RHZ1 18/30 kV H25) 3 x 240 mm²  
Tipologies línies Subterrànies  
  
Pressupostos  
Pressupost global de la instal·lació: 31.467.854,20 €.  
Pressupost pla desmantellament: 1.229.737,48 €.  
Aquesta autorització s'atorga condicionada al compliment de les determinacions reflectides en els condicionats impostos per les diferents administracions i organismes i que han sigut acceptades pel titular d'aquesta autorització.  
Amb data 08.07.2022 s'emet declaració d'impacte ambiental (DIA, d'ara en avant) per la Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica, en la qual s'estima acceptable, només als efectes ambientals, el projecte de PF Chambó, sempre que es desenvolupe d'acord amb el que s'estableix en l'estudi d'impacte ambiental, el projecte tècnic i resta de documentació tècnica i de conformitat amb les condicions següents:  
«1. L'avaluació ambiental de la línia d'evacuació conjunta a 132 kV, incorporada en l'expedient ATREGI/2020/30/46, s'haurà d'abordar en el si del tràmit de l'autorització d'aquesta, i quedarà condicionada la viabilitat ambiental del projecte al que la corresponent DIA determine.  
  
2. S'hauran d'executar les mesures d'integració paisatgístiques desenvolupades en l'estudi d'integració paisatgística, addenda i informe tècnic presentats, incloent-hi les reubicacions proposades dels seguidors solars.  
3. Relatiu a l'afecció sobre l'avifauna, s'utilitzarà la mínima superfície de sòl possible, maximitzant la zona de guaret disponible per a la conservació de l'avifauna de l'àmbit d'actuació i creant-se clapers amb els excedents de l'excavació.  
4. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació, de conformitat amb allò previst en els articles 63 i 65 de la Llei 4/1998, d'11 de juny, del patrimoni cultural valencià.  
5. Es disposarà de zones impermeabilitzades i d'un sistema de recollida de possibles fugues d'olis i combustibles, procedents de la maquinària i de les estructures que es generen durant l'execució de l'obra. Els residus generats es gestionaran segons la normativa vigent i mitjançant un gestor autoritzat, s'establiran zones de recollida de residus i no es faran apilaments en zones amb pendents elevats i perillositat d'inundació.  
6. Quant a l'execució i explotació, es respectarà el que s'indica en el Decret 7/2004, de 23 de gener, relatiu a prevenció d'incendis, així com la zona de servitud dels vials identificats en el Pla de prevenció d'incendis de la demarcació de Requena. Així mateix, prèviament a l'inici de les actuacions sobre terreny forestal, s'haurà de comunicar als serveis tècnics i agents ambientals per a la seua supervisió.  
  
7. L'ús d'aigua en la planta quedarà condicionat al fet que es dispose de subministrament per una empresa autoritzada o concessió de l'organisme de conca.  
8. L'emissió de l'autorització administrativa de tancament definitiu de la central obligarà el promotor al desmantellament d'aquesta.  
9. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.»  
El titular d'aquesta autorització tindrà els drets, deures i obligacions recollits en el títol IV, de la Llei 24/2013, de 26 de desembre, del sector elèctric i el seu desenvolupament reglamentari, i, en particular, els establits en els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, el titular haurà d'observar els preceptes, mesures i condicions que s'establisquen en la legislació aplicable a cada moment a l'activitat de producció d'energia elèctrica.  
L'incompliment de les condicions i els requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del titular, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre Administratiu d'Instal·lacions de Producció d'Energia Elèctrica, amb acreditació prèvia del compliment dels requisits i d'acord amb el procediment establit reglamentàriament.  
  
  
Segon. Autorització administrativa de construcció de la instal·lació autoritzada en el punt primer  
Atorgar l'autorització administrativa de construcció per a la instal·lació descrita en el punt primer d'aquesta resolució, sobre la base del projecte d'execució i annexos que s'indiquen a continuació, i consten en l'expedient instruït, així com sobre la base de les declaracions responsables subscrites amb data 22.11.2022 i 13.04.2023, d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010, per als projectes més amunt indicats, signades per la persona projectista:  
Planta solar fotovoltaica Chambó - 43,4 MWp (Projecte d'execució adaptat al resultat del tràmit d'informació pública i consultes a altres administracions, organismes o empreses de servei públic o de serveis d'interés general afectades en els seus béns i drets, als quals el sol·licitant ha manifestat la seua conformitat o objeccions)». Signat el 19.10.2022.  
I habilitar la persona titular d'aquesta autorització a la seua construcció, sempre que es complisquen els requisits tècnics exigibles, i d'acord amb les condicions següents:  
1. Les instal·lacions hauran d'executar-se segons el que s'estableix en aquesta resolució d'acord amb el projecte presentat, els seus annexos i amb els condicionats tècnics establits per les administracions, organismes i empreses de servei públic o d'interés general afectats per aquestes instal·lacions i que han sigut acceptats pel titular d'aquesta. En cas que fora necessari introduir modificacions en la instal·lació autoritzada respecte de la documentació presentada, el titular de la present resolució haurà de sol·licitar, prèviament a la seua execució, la corresponent autorització, llevat que es tracte de modificacions no substancials, i en aquest cas quan se sol·licite la corresponent autorització d'explotació adjuntarà la documentació tècnica preceptiva que acredite que les modificacions no són substancials i que compleixen els requisits de seguretat exigibles i el condicionat imposat en els informes emesos en el si de procediment d'aquest acte administratiu.  
  
En el termini d'un mes des de la notificació d'aquesta resolució es presentaran els projectes d'execució refosos de la planta fotovoltaica, incorporant en el pressupost totes les partides necessàries, com aquelles corresponents al compliment de protecció de l'avifauna, mesures d'integració paisatgística, etc. En el cas de ser superior el pressupost al corresponent a les taxes ja abonades, s'haurà d'abonar la taxa complementària corresponent. Els projectes hauran d'adjuntar la declaració responsable establida en l'article 53.1.b, així com, en cas que no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010.  
2. Les instal·lacions a executar hauran de complir, en tot cas, el que s'estableix en el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
3. Com que la potència total a instal·lar i autoritzada (36,7 MWn) és superior a la capacitat d'accés a la xarxa concedida (32,31 MW) haurà d'instal·lar-se el sistema de control, coordinat per a tots els mòduls de generació autoritzats per la present que la integren, que impedisca que la potència activa que la instal·lació puga injectar a la xarxa supere l'esmentada capacitat d'accés), en compliment del que s'indica en la disposició addicional primera del Reial decret 1183/2020, de 29 de desembre.  
  
Amb la sol·licitud d'autorització d'explotació provisional serà requisit imprescindible per a atorgar aquesta que el titular de la instal·lació presente, juntament amb la resta de documentació preceptiva, un certificat acreditatiu de la instal·lació de l'esmentat sistema de control, acompanyat de la documentació justificativa del fabricant de les característiques de l'esmentat sistema i del compliment per aquest de la funcionalitat limitadora que en cap règim de funcionament de la central s'injectarà una potència activa a la xarxa elèctrica superior a la capacitat d'accés atorgada.  
4. La central elèctrica objecte d'aquesta resolució, d'acord amb la potència instal·lada d'aquesta, haurà de complir les prescripcions tècniques i l'equipament que sobre aquest tema estableix l'article 7 del Reial decret 413/2014, de 6 de juny, i altra normativa de desenvolupament, sobre requisits de resposta davant de buits de tensió, adscripció a un centre de control de generació, telemesura en temps real i la resta d'obligacions establides per la regulació del sector elèctric per al tipus d'instal·lacions en què s'enquadren aquestes.  
5. D'acord amb l'article 131.10 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a vint-i-quatre (24) mesos, comptador des de l'endemà de la notificació d'aquesta resolució. No obstant això, amb anterioritat a la seua finalització, podrà sol·licitar-se una ampliació concreta d'aquest mitjançant una sol·licitud motivada davant aquest òrgan directiu, i adjuntar a aquest efecte la documentació justificativa de la demora i del cronograma de treballs previstos per al nou termini sol·licitat.  
La pròrroga de l'autorització no podrà concedir-se si excedeix les dates de caducitat dels permisos d'accés i connexió a la xarxa elèctrica corresponents a la instal·lació, segons el que s'estableix en el Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Les pròrrogues de dates o ampliacions de terminis s'atorgaran quan estiguen degudament motivades tant els retards incorreguts, sempre que no siguen imputables al titular de l'autorització, com les noves dates o terminis que se sol·liciten, i no perjudique a tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i connexió a la xarxa, de les declaracions o informes d'impacte ambiental per a l'inici de les obres o imposades per actes de selecció en els diferents procediments en concurrència competitiva establits en la regulació del sector elèctric.  
Tampoc es podran atorgar quan el peticionari pretenga demorar la presentació del projecte tècnic o l'execució i posada en marxa d'aquest per no haver disposat o mantingut la capacitat financera exigida per a la seua realització o l'entrada en funcionament de la instal·lació es considere no ha d'ajornar-se per afectar la garantia de subministrament, les necessitats dels consumidors o el correcte funcionament del sistema elèctric.   
Atesa la documentació presentada per a acreditar la capacitat economicofinancera de l'empresa sol·licitant i de la viabilitat del projecte, basada en el finançament del 100 % del seu pressupost d'execució amb fons propis dels socis d'aquella que s'han declarat en el procediment, haurà de justificar-se a aquest centre directiu en el termini màxim d'un (1) mes que aquests socis han posat a la disposició de la titular de la present autorització aquests fons. Aquesta resolució quedarà revocada, després del tràmit d'audiència, en cas contrari.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que hagueren sigut atorgades, i la necessitat d'obtindre altres noves per a les mateixes instal·lacions, sense perjudici que puguen convalidar-se determinats tràmits, les quals només podran tornar a ser atorgades després de l'obtenció dels nous permisos d'accés i connexió per part dels gestors i titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol tipus o denominació vinculades a l'ocupació del sòl o edificacions.  
En tot cas, s'haurà de complir el termini establit per a l'acreditació de l'obtenció de l'autorització d'explotació definitiva establit en l'article 1, del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
6. En virtut de l'article 43.1 de la Llei 21/2013, de 9 de desembre, d'avaluació ambiental, el promotor haurà de comunicar a l'òrgan ambiental la data de començament de l'execució del projecte. Igualment, es donarà compte a aquesta direcció general i al STIEMV. Aquesta comunicació es realitzarà per escrit.  
7. El titular d'aquesta resolució estarà obligat a comunicar pel registre electrònic i amb l'adequada diligència, les incidències dignes d'esment que es produïsquen durant l'execució, tant a aquesta direcció general com al STIEMV.  
8. El titular d'aquesta resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
9. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o al servei territorial podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
10. Finalitzades les obres de construcció de les instal·lacions, el titular, en el termini màxim de deu dies hàbils, sol·licitarà l'autorització d'explotació provisional per a proves d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i en els termes establits en l'article 12 del Decret 88/2005, segons el tipus d'instal·lació de què es tracte.  
Aquesta sol·licitud haurà d'adjuntar els certificats de direcció i final d'obra, subscrits per persona facultativa competent, que acrediten que estan d'acord amb els reglaments tècnics en la matèria, segons s'estableix en la normativa vigent per als projectes d'instal·lacions elèctriques i igualment respecte a aquesta autorització administrativa prèvia i autorització de construcció. Quan els esmentats certificats de direcció i final d'obra no estiguen visats pel corresponent col·legi professional, hauran d'adjuntar l'oportuna declaració responsable d'acord amb el que s'indica en la Resolució de 22.10.2010, de la Direcció General d'Energia, publicada en el DOGV núm. 6389, de data 03.11.2010.  
  
Igualment, caldrà adjuntar la documentació requerida d'acord amb la ITC-LAT 04 del Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió, la ITC RAT-22 del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'haurà de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
S'haurà de justificar documentalment que el projecte executat s'ajusta als condicionats imposats en aquesta resolució i els indicats en la declaració d'impacte ambiental. Abans d'emetre l'informe previ a l'autorització d'explotació, el servei territorial sol·licitarà de les administracions i organismes que els han emés la seua conformitat de l'obra executada respecte a aquests.  
L'autorització d'explotació provisional no podrà concedir-se si la totalitat de la instal·lació compartida, com també les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
Els titulars d'aquesta autorització podran sol·licitar l'autorització d'explotació per fases. Per a això, en la sol·licitud es justificarà aquest fet i es delimitaran els elements del projecte original dels quals se sol·licita la posada en servei i s'adjuntarà el certificat d'obra parcial corresponent a aquesta fase, juntament amb la documentació tècnica corresponent a aquesta, i serà igualment d'aplicació l'indicat en el paràgraf anterior.  
11. Una vegada obtinguda l'autorització d'explotació provisional, el titular sol·licitarà la inscripció prèvia en el Registre Administratiu d'Instal·lacions de Producció d'Energia Elèctrica, i adjuantarà la documentació pertinent segons els articles 37 i 39 del Reial decret 413/2014, de 6 de juny. Es tindrà en compte el que s'indica en l'article 41 quant a la caducitat i cancel·lació d'aquesta inscripció.  
D'acord amb el que s'indica en article 39.6 del Reial decret 413/2014, la inscripció de la instal·lació en el Registre d'Instal·lacions de Producció d'Energia Elèctrica amb caràcter previ permetrà el funcionament en proves d'aquesta.  
12. Finalitzades les proves de les instal·lacions amb resultat favorable, el titular, en el termini màxim de deu dies hàbils, sol·licitarà l'autorització d'explotació definitiva d'acord amb el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus i segons el Decret 88/2005, de 29 d'abril. S'adjuntaran els certificats pertinents segons el que ja s'ha indicat en els punts anteriors.  
  
13. Una vegada obtinguda l'autorització d'explotació definitiva, el titular sol·licitarà la inscripció definitiva en el Registre Administratiu d'Instal·lacions de Producció d'Energia Elèctrica, i adjuntarà la documentació pertinent segons l'article 40 del Reial decret 413/2014, de 6 de juny.  
14. Els titulars de les autoritzacions administratives de construcció tindran l'obligació de desmantellar la instal·lació i restituir els terrenys i l'entorn afectat després del tancament definitiu. Haurà d'obtindre autorització de tancament definitiu de la instal·lació, d'acord amb el que s'indica en l'article 53.5 de la Llei 24/2013, de 26 de desembre, del sector elèctric, així com per al tancament temporal.  
  
15. La transmissió de la titularitat només podrà dur-se a terme una vegada que s'haja finalitzat la seua construcció i haja obtingut l'autorització d'explotació definitiva. No s'admetran a tràmit les sol·licituds que pretenguen el canvi de titularitat o transmissió de qualsevol de les autoritzacions administratives (amb caràcter previ o de construcció), sense que la instal·lació a la qual facen referència aquestes autoritzacions estiga en funcionament de manera reglamentària.  
S'informa que la transmissió o canvi de titularitat de la instal·lació autoritzada per aquesta resolució requereix autorització administrativa prèvia d'acord amb el que s'estableix en l'article 19 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Segons el que s'estableix en l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la titular de la instal·lació diferents del tancament temporal, cesse l'abocament d'energia a la xarxa per un període superior a tres anys.  
16. Tal com s'estableix en la DIA i en l'article 53.5 de la Llei 24/2013, de 26 de desembre, del sector elèctric, finalitzada la vida útil de la instal·lació fotovoltaica, l'emissió de l'autorització administrativa de tancament definitiu de la central fotovoltaica obligarà el promotor al desmantellament dels panells i cablejat elèctric, així com a la restauració dels accessos i dels factors biòtics i abiòtics afectats.  
  
Tercer. Publicacions, notificacions i comunicacions que s'han de realitzar d'aquesta resolució  
ordenar, de conformitat amb el que es disposa en els articles 10 i 11.3 del Decret 88/2005, de 29 d'abril, del Consell:  
· La publicació d'aquesta resolució en el Diari Oficial de la Generalitat Valenciana, i fer saber que la publicació d'aquesta es realitzarà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'aquesta resolució a les persones titulars desconegudes o amb domicili ignorat o a aquells que s'ha intentat la notificació, però aquesta no s'ha pogut efectuar.  
  
· La notificació o comunicació, segons corresponga, d'aquesta resolució al titular i a totes les administracions o organismes públics i empreses de serveis públics o serveis d'interés general que han intervingut, o hagut d'intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a la resta d'interessats en l'expedient.  
  
· La publicació d'aquesta resolució en la seu electrònica d'aquest departament en l'àrea denominada d'Energia i Mines, de conformitat amb l'article 48.4 de Llei 21/2013, de 9 de desembre, d'avaluació ambiental.  
L'Administració deixarà sense efecte aquesta resolució en qualsevol moment en què observe l'incompliment de les condicions hi imposades.  
  
De conformitat amb el segon paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part del sol·licitant per a l'execució i posada en marxa de la instal·lació a la qual fa referència aquesta resolució, d'acord amb altres disposicions que resulten aplicables, i especialment les relatives a l'ordenació del territori i al medi ambient. En tot cas, aquesta autorització s'emet sense perjudici de tercers, i salvant els drets particulars.  
  
Serà causa de revocació d'aquesta resolució, prèviament al tràmit de l'oportú procediment, l'incompliment o inobservança de les condicions expressades en aquesta, la variació substancial de les característiques descrites en la documentació presentada o l'incompliment o no manteniment dels pressupòsits o requisits essencials o indispensables, legals o reglamentaris, que han sigut tinguts en compte per al seu atorgament, així com qualsevol altra causa que degudament i motivadament ho justifique. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en aquesta resolució.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Economia Sostenible, Sectors Productius, Comerç i Treball, en el termini d'un mes comptador a partir de l'endemà d'aquell en què tinga lloc la notificació d'aquesta resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
València, 19 de juliol de 2023.- La directora general d'Indústria, Energia i Mines: Silvia Cerdà Alfonso.